wickkiey/tamil-wikipedia-chunked huggingface dataset:
# அர்த்தசாஸ்திரம்

## குலகுரு அல்லது ராஜரிஷி

*அர்த்தசாஸ்திரம்* ஒரு அறிவார்ந்த மற்றும் நற்றிறம் வாய்ந்த அரசனின் குலகுருவிற்குத் தேவைப்படும் தகுதிகள் மற்றும் தற்கட்டுப்பாடுகள் ஆகியவற்றைப் பற்றி விரிவாகக் கூறுகிறது.  
:"*அரசனின் மகிழ்ச்சி குடிகளின் மகிழ்ச்சியில் உள்ளடங்கியுள்ளது, அவனது நலம் அவர்களின் நலத்துடன் பொருந்தியுள்ளது.* *அவன் தனக்கு திருப்தியளிக்கக்கூடிய ஒன்றை மட்டும் நல்லதென்று கருதக்கூடாது ஆனால் குடிகளுக்கு எது திருப்தியளிக்கக்கூடுமோ அதை அவனுக்குச் நன்மையளிப்பதாகக் கருத வேண்டும்* " - கௌடில்யர்.  
கௌடில்யருக்கு இணங்க குலகுரு என்பவர்:
- சுயக் கட்டுப்பாடுடையவர், புலன்களின் சாதகமற்றத் தூண்டுதல்களை வென்றவர்.
- பெரியோருடன் இணைவது மூலம் அறிவினைப் சேகரிப்பவர்.
- ஒற்றர் மூலம் தனது மனக்கண்களைத் திறந்து வைத்துள்ளவர்.
- மக்களின் பாதுகாப்பு மற்றும் நலனை மேம்படுத்துவதில் எப்போதும் சுறுசுறுப்பாக இருப்பவர்.
- மக்கள் தங்களது அறங்களைப் பின்பற்றுவதை அதிகாரத்தின் மூலமும் உதாரணங்கள் மூலமும் உறுதியாக்குபவர்.
- தனது சொந்த கல்விப் புலத்தை தனது தொடர்ச்சியான கற்றலின் மூலம் அனைத்து அறிவுப் பிரிவுகளிலும் மேம்படுத்திக் கொள்பவர் மற்றும்
- தனது மக்களிடம் தன்னை விருப்பமுள்ளவராக அவர்களை செல்வச் செழிப்பாக்குவதன் மூலமும் அவர்களுக்கு நல்லது செய்வது மூலமும் ஆக்கிக்கொள்பவர்.  
ஒழுக்கமுடைய அரசன் ஒருவன்:
- மாற்றான் மனைவியினரின் உறவை விலக்க வேண்டும்.
- மாற்றானின் சொத்திற்கு துராசை கொள்ளக் கூடாது.
- அகிம்சையைக் கடைபிடிக்க வேண்டும் (அனைத்து உயிரினங்களிடமும் வன்முறையைக் கைக் கொள்ளாமை).
- பகல் கனவு காணல், மனம் போன போக்கில் செயல்படுவது, வஞ்சகம் மற்றும் ஊதாரித்தனம் ஆகியவற்றைத் தவிர்த்தல்
- தீங்கிழைக்கும் நபர்களுடன் இணைதலைத் தவிர்த்தல் மற்றும் தீங்கான செயல்களில் ஈடுபடலைத் தவிர்த்தல் ஆகியவற்றைக் கொண்டவன் ஆவான்.  
கௌடில்யர் அர்த்தம் (வலுவான பொருளாதாரங்கள்) என்பதே மிக அவசியமானது; அதனைச் சார்ந்தே தர்மம் மற்றும் காமம் ஆகிய இரண்டும் உள்ளது என்கிறார். குலகுருவானவர் நன் நடத்தையின் விளிம்புகளை கடப்பதைப் பற்றி எச்சரிக்கைச் செய்யும் அரசவை உறுப்பினர்கள் மற்றும் புரோகிதர்கள் ஆகியோரை எப்போதும் மதிக்க வேண்டும். அவர்கள் குலகுருவை செயலூக்கம் செய்யும் பொருட்டு பல்வேறு கடன்களுக்காகப் பரிந்துரைக்கப்பட்ட நேரங்களைத் தெளிவாக நினைவுபடுத்துவர். அவர்கள் குலகுரு தனிப்பட்டமுறையில் தவறிழைத்தாலும் அவரை எச்சரிப்பர்.
# அர்த்தசாஸ்திரம்

## குலகுரு அல்லது ராஜரிஷி

### உள்நாட்டு சண்டை

கௌடில்யர் கூறுகிறார் : மக்களின் மத்தியில் காணப்படும் மோதல்கள் தலைவர்களை வெற்றி கொள்வதன் மூலம் தீர்க்கப்படலாம் அல்லது மோதலின் காரணத்தை நீக்குவதன் மூலம் தீர்க்கப்படலாம். தங்களிடையே போரிடும் மக்கள் அவர்களது பரஸ்பர பகையின் மூலம் அரசனுக்கு உதவுகிறார்கள். வேறொரு வகையில் அரச குடும்பத்தினுள் இருக்கும் (பதவிக்கான) சண்டைகள் தர்மசங்கடத்தைக் கொண்டு வரும் மற்றும் மக்களுக்கு அழிவையும் கொண்டு வரும். மேலும் அத்தகைய சண்டைகளை முடிவுக்கு கொண்டுவர கடுமையான முயற்சிகள் தேவைப்படும்.
ஆகையால் அரச குடும்பத்தின் அதிகாரச் சண்டை மக்களிடையே காணப்படும் பூசல்களை விட அதிக பாதிப்பினைத் தருவதாகும். அரசன் மதி நுட்பத்தில் கை தேர்ந்தவனாக இருக்க வேண்டும். கணிப்பதில் திறமையுள்ளவனாக இருக்க வேண்டும்.
# அர்த்தசாஸ்திரம்

## குலகுரு அல்லது ராஜரிஷி

### குற்றங்களைப் பற்றிய திறனாய்வு

குற்றங்கள் அறியாமையாலும் ஒழுங்கின்மையாலும் விளையும் ஒழுக்கக்கேடுகளாகும். கற்காத மனிதன் தனது குற்றங்களினால் ஏற்படும் கெடுதலான விளைவுகளை புரிந்து கொள்ள மாட்டான். கௌடில்யர் சுருக்கமாகக் கூறுகிறார்: பதவிக்குரிய தகுதிகளின் கீழ் சூதாடுதல் அதிக ஆபத்துடையதாகும். குறிப்பாக அரசுரிமையானது பங்கிடப்பட்டு இருக்கும் சூழல்களில் பெரும் ஆபத்தானதாகும். கடுமையான விளைவுகளைக் கொண்ட பெரும் தீங்கு குடிப்பழக்கத்திற்கு அடிமையாதல் ஆகும். அதைத் தொடர்ந்து பெண் மோகம், சூதாடுதல் மற்றும் இறுதியாக வேட்டையாடுதல் ஆகியன இடம் பெறுகின்றன.
# அர்த்தசாஸ்திரம்

## குலகுரு அல்லது ராஜரிஷி

### எதிர்கால அரசனைப் பயிற்றுவித்தல்

**தன் ஒழுக்கத்தின் முக்கியத்துவம்**
ஒழுக்கம் என்பது இரு வகையானது. ஒன்று உடன் பிறந்தது மற்றொன்று கைக்கொள்ளப்பட்டது. (கீழே கொடுக்கப்பட்டுள்ள காரணங்களுக்காகத் தன் ஒழுக்கத்தினைப் பெறுவதற்கு இயற்கையானத் தகுதி இருக்க வேண்டும்). கற்பித்தல் மற்றும் பயிற்சி ஒழுக்கத்தினால் பயனடையும் தகுதியுடைய நபர்களிடமே ஒழுக்கத்தை மேம்படுத்த இயலச் செய்யும். தன் ஒழுக்கத்தினால் (இயற்கையான) பயனடையும் தகுதியற்ற நபர்கள் பலனடைய மாட்டார்கள். பின்வரும் மன அளவிலான செயல் திறம் உடையவர்களுக்கு மட்டுமே கற்பித்தல் ஒழுக்கத்தை அளிக்கிறது: ஆசிரியருக்கு கீழ்படுதல், கற்பதற்கு ஆசையும் திறனும் இருத்தல், கற்றதைத் தக்க வைக்கும் திறன், கற்றதை புரிந்து கொள்ளும் திறன், அதனை பிரதிபலிக்கும் திறன் (இறுதியில்) கைக்கொள்ளப்பட்ட அறிவைக் கொண்டு ஆழ்ந்து ஊகித்தறியும் திறன். இத்தகைய மன அளவிலான செயல் திறம் சிறிதுமற்றவர்கள் பலனடைவதில்லை (எந்தளவிற்கு பயிற்சி பெற்றாலும்). அரசனாகக்கூடிய ஒருவன் ஒழுக்கத்தினைக் கைக்கொள்ள வேண்டும். மேலும் வாழ்வில் நம்பகமான ஆசிரியர்களிடமிருந்து அறிவியலைக் கற்று அதனைக் கண்டிப்புடன் பின்பற்ற வேண்டும்.
# அர்த்தசாஸ்திரம்

## குலகுரு அல்லது ராஜரிஷி

### இளவரசனைப் பயிற்றுவித்தல்

அவனது தன் ஒழுக்கத்தினை மேம்படுத்த அவன் கற்றறிந்த மூத்தோர்களுடனேயே இணைந்திருக்க வேண்டும், அவர்களிடத்திலேயே ஒழுக்கம் அதன் உறுதியான வேர்களைக் கொண்டுள்ளது. பயிற்சிப் பெற்ற அறிவாளியை யோகா பயிற்சி பின் தொடரும் (வெற்றிகரமாகப் பயன்படுத்தல் மூலம்). யோகாவிலிருந்து தற் கட்டுப்பாடு வருகிறது. இதுவே அறிவினைப் பெறுதலில் திறன் எனும் பொருளில் வழங்கப்படுவதாகும். அறிவுடைய, ஒழுக்கமுடைய, மக்களை நியாயமாக ஆள்வதில் அர்ப்பணித்துக் கொண்ட மற்றும் அனைவரது நலன்களை உணர்ந்த ஓர் அரசன் மட்டுமே புவியில் எதிர்ப்பற்ற நிலையை அனுபவிப்பான்.
# அர்த்தசாஸ்திரம்

## குலகுரு அல்லது ராஜரிஷி

### அண்டை நாட்டாரை எதிர்கொள்ளச் செய்வதற்கான ஏழு வழிகள்

கௌடில்யர் அண்டை நாட்டாருடன் உறவு கொள்ள ஏழு செயல் தந்திரங்களைச் சந்திர குப்த மௌரியருக்குப் பரிந்துரைத்தார்.  
அத்தகைய செயல் தந்திராகளாவன:
1. **சன்மானம்** - அமைதிப்படுத்தல், ஆக்கிரமிப்பு செய்யா உடன்படிக்கை
1. **தண்டம்** - வலு, தண்டனை
1. **தானம்** - அன்பளிப்பு, லஞ்சம்
1. **பேதம்** - பிரித்தல், உடைத்தல் மற்றும் எதிர்ப்பை துண்டாடுதல்
1. **மாயம்** - மாயத் தோற்றம், சூழ்ச்சி
1. **உபேக்ஷம்** - எதிரியைப் புறக்கணித்தல்
1. **இந்திரஜாலம்** - இராணுவ பலத்தைப் பொய்யாய் உருவாக்குதல்  
*அர்த்தசாஸ்திரம்* மௌரியர்கள் மரத்துண்டுகளின் அளிப்பைக் காப்பாற்றி வர குறிப்பிட்ட வனங்களைப் பெயர் குறிப்பிட்டு வைத்தனர் என்றும்; அதே போல சிங்கங்கள் மற்றும் புலிகளையும் அவற்றின் தோல்களுக்காக வனத்தினை பெயர் குறிப்பிட்டு வைத்தனர் என்றும் கூட வெளிப்படுத்தியது. மற்ற இடங்களில் *விலங்குகளின் காப்பாளர்களும்* கூட வனத்தில் புல் மேயச் செல்லும் ஆவினங்களைத் திருடர்கள், புலிகள் மற்றும் இதர கொடிய விலங்குகளிடமிருந்து விலக்கி பாதுகாக்க இயங்கினர். ஆகியோரால் தொகுக்கப்பட்ட நூலில், ரத்தன் லால் பாசு மற்றும் பல புகழ்வாய்ந்த அர்த்தசாஸ்திர வல்லுனர்களால் கொடுக்கப்பட்டுள்ளது. இப் புத்தகமானது 1902 ஆம் ஆண்டு இந்தியாவின் மைசூரில் ஓரியண்டல் ரிசர்ச் இன்ஸ்ட்டியூட்டில் (Oriental Research Institute) நடந்த சர்வதேச மாநாட்டில் உலகம் முழுதும் சேர்ந்த கட்டுரையாசிரியர்கள் அளித்த ஆய்வுக் கட்டுரைகளை உள்ளடக்கியுள்ளது. அம் மாநாடு ஆர்.ஷாமாசாஸ்திரியால் அர்த்தசாஸ்திரத்தின் கைப்பிரதி கண்டெடுக்கப்பட்டதின் நூற்றாண்டினைக் கொண்டாட நடத்தப்பட்டதாகும்.  
=
# ஒபதியா (நூல்)

**ஒபதியா** (*Obadiah*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
# ஒபதியா (நூல்)

## பெயர்

**ஒபதியா** என்னும் நூல் மூல மொழியாகிய எபிரேயத்தில் עבדיה (Ovadyah) என்று அழைக்கப்படுகிறது. கிரேக்கத்தில் இந்நூல் Obdios என்றும் இலத்தீனில் Abdias என்றும் உள்ளது. இப்பெயரின் பொருள் "இறையடியான்" என்பதாகும்.
# ஒபதியா (நூல்)

## ஆசிரியர் மற்றும் பின்னணி

இறைவாக்கு நூல்களிலேயே மிகச் சிறிதான இந்நூல் கி.மு. 586இல் எருசலேம் நகர் வீழ்ச்சியடைந்ததற்குச் சற்றுப் பின்னர் தோன்றியதாகும்.  
எருசலேமின் வீழ்ச்சியைக் கண்டு யூதாவின் பழம்பெரும் எதிரியான ஏதோம் நாடு அக்களித்தது. அத்தோடு நில்லாமல் அது யூதாவில் புகுந்து கொள்ளையடித்து, பிற எதிரிகளும் அதனுள் நுழையத் துணை நின்றது. எனவே இசுரயேலின் எதிரிகளான மற்றெல்லா இனத்தோடும் ஏதோம் நாடும் தண்டிக்கப்பட்டுத் தோற்கடிக்கப்படும் என்று ஒபதியா முன்னுரைக்கிறார்.
# ஒபதியா (நூல்)

## உட்கிடக்கை

இந்நூலில் ஓர் அதிகாரமும் அதில் 21 வசனங்கள் மட்டும் உள்ளன. நூல் சிறிதாயினும் அது வழங்குகின்ற செய்தி முக்கியமான அறிவுரையாக அமைந்துள்ளது.  
வசனங்கள் 1 முதல் 9 வரை: ஏதோம் நாட்டை ஆண்டவர் தண்டிப்பார் என்னும் செய்தி வழங்கப்படுகிறது. திருடர்களும் கொள்ளைக்காரர்களும் தமக்கு வேண்டியவற்றை எடுத்துக்கொண்டு போய்விடுவார்கள். ஆனால் ஏதோமின் அழிவின்போது ஒன்றுமே எஞ்சியிராது.  
வசனங்கள் 10 முதல் 14 வரை: கடவுளால் தேர்ந்தெடுக்கப்பட்ட இசுரயேல் மக்கள் ஆபத்துக்கு உள்ளானபோது ஏதோம் ஒரு பகைவனைப் போல் நடந்துகொண்டது; இசுரயேலுக்கு உதவிசெய்ய முன்வரவில்லை. தன் சகோதரன் யாக்கோபின் மக்களாகிய இசுரயேலுக்கு ஏசாவின் வழித்தோன்றல்களாகிய ஏதோமியர் உதவி செய்யாதது கடவுள் முன்னிலையில் பெரும் குற்றமே.  
வசனங்கள் 15 முதல் 21 வரை: ஏதோம் அழியும் என்றும் இசுரயேல் வெற்றி பெறும் என்றும் இறைவாக்கினர் அறிவிக்கிறார்.  
இச்சிறுநூல் வழங்கும் செய்தியைப் பின்வருமாறு குறிப்பிடலாம்:  
1) ஏசாவும் யாக்கோபும் ஒரே தாய் வயிற்றுப் பிள்ளைகளாக இருந்த போதிலும் ஏசா தன் சகோதரன் யாக்கோபுக்குப் பாதுகாப்பு அளிக்கவில்லை. சகோதர அன்பு காட்டாதவருக்குக் கடவுளின் தண்டனை கிடைக்கும்.  
2) ஏசாவும் யாக்கோபும் தம் தாய் வயிற்றில் இருக்கும்போதே போட்டியில் ஈடுபட்டதாக விவிலியம் கூறுகிறது (காண்க: தொடக்க நூல் 25:19-26). அவர்கள் வழிவந்தோரும் அவ்வாறே நடந்தனர். மனித வாழ்விலும் ஆவிக்கும் ஊனுடலுக்குமிடையே போராட்டம் தொடர்கிறது (காண்க: உரோமையர் 8:6-9; கொலோசையர் 3:5). இறுதியில் ஆவியே வெல்லும்.
# ஒபதியா (நூல்)

## நூலிலிருந்து ஒரு பகுதி

**ஒபதியா 10-12**  
ஆண்டவர் கூறுகிறார்:  
"உன் சகோதரன் யாக்கோபுக்கு எதிராக நீ செய்த கொடுமையை முன்னிட்டு,  
நீ வெட்கி நாணுவாய்.  
நீ என்றுமே இல்லாது ஒழிந்துபோவாய்.  
அயல்நாட்டார் யாக்கோபின் செல்வத்தைக் கொள்ளையிட்ட அந்நாளில் -  
வெளிநாட்டார் அவன் வாயில்களுக்குள் புகுந்து  
எருசலேமுக்கு எதிராகத் தங்களுக்குள் சீட்டுப்போட்ட அந்நாளில் -  
நீ விலகி நின்று அவர்களுள் ஒருவனாக இருந்தாயே!  
நீ உன் சகோதரனுடைய நாளைக் கண்டு,  
அவனுடைய வேதனை நாளைக் கண்டு  
மகிழ்ச்சியடையாதிருந்திருக்க வேண்டும்;  
யூதாவின் மக்களைப் பார்த்து  
அவர்களின் அழிவு நாளில் களிப்படையாது  
இருந்திருக்க வேண்டும்;  
அவர்களின் துன்ப நாளில்  
இறுமாப்படையாது இருந்திருக்க வேண்டும்."
# ஒபதியா (நூல்)

## உட்பிரிவுகள்

| பொருளடக்கம் | நூல் அதிகாரத்தில் வசன வரிசை | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. ஏதோமிற்கு வரும் தண்டனைத் தீர்ப்பு | 1 - 14 | 1352 - 1353 |  |
| 2. ஆண்டவரின் நாள் | 15 - 21 | 1353 - 1354 | } |
# இதய வெளியேற்றவளவு

**இதய வெளியேற்றவளவு** (இ.வெ) அல்லது **இதய வெளியேற்றக் கொள்ளளவு** என்பது ஒருநிமிடத்தில் இதயத்தால் வெளியேற்றப்படுகின்ற குருதியின் கொள்ளளவு ஆகும். இது வெவ்வேறு முறைகளில் அளக்கப்படுகிறது, எ.கா: இலீட்டர்/நிமிடம். இதய வெளியேற்றக் கொள்ளளவானது இடது, வலது கீழ் இதயவறைகளினால் இதயச் சுருக்கத்தின் போது வெளியற்றப்படும் குருதியின் மொத்தக் கொள்ளளவு ஆகும்,
இதய வெளியேற்றவளவு சராசரியாக ஓய்வான நிலையில் உள்ள ஒரு ஆணில் 5.6 இலீ./நிமி. மற்றும் பெண்ணில் 4.9 இலீ./நிமி. ஆகும். பொதுவாக இதய வெளியேற்றவளவு நிமிடத்துக்கு ஐந்து இலீட்டர் ஆகக் கருதப்படுகிறது.
துடிப்புக்கொள்ளளவினதும் இதயத்துடிப்பு வீதத்தினதும் பெருக்கம் இதய வெளியேற்றவளவைத் தரும்.
:இ.வெ = துடிப்புக்கொள்ளளவு X இதயத்துடிப்பு வீதம்
# நேர்பாலீர்ப்பு ஆண்

**நேர்பாலீர்ப்பு ஆண்** (*Gay*) என்பது நேர்பாலீர்ப்பு பண்பைக் கொண்ட ஓர் ஆணைக் குறிக்கும் சொல்லாகும். ஒரு ஆணுக்கு இன்னொரு ஆண் மீது ஏற்படும் பாலீர்ப்பே *ஆண் நேர்பாலீர்ப்பு* ஆகும். சில இருபாலீர்ப்பு (Bisexual) ஆண்களும், நேர்பால் காதலர்களும் (Homoromantic) கூட தங்களை நேர்பாலீர்ப்பு ஆண்களாக அடையாளப்படுத்திக்கொள்ளலாம். பல இளம் நேர்பாலீர்ப்பு ஆண்கள் தற்காலத்தில் தங்களை புதுமர்களாகவும் (Queer) குறிப்பிட்டுக்கொள்கிறார்கள். வரலாற்றுக் காலத்தில் நேர்பாலீர்ப்பு ஆண்கள் சோடோமிட்டுகள், யூரனியன்கள் என்றெல்லாம் அழைக்கப்பட்டதுண்டு. தமிழ்ச்சூழலில் இவர்களைக் குறிப்பிடும் சொற்கள் இன்று வசைச்சொற்களாகவே உள்ளன. தங்கள் பாலீர்ப்பின் காரணத்தால் உலகெங்கும் நேர்பாலீர்ப்பு ஆண்கள் சமய, சமூக, கலாசார ரீதியாக பல ஒடுக்குதல்களுக்கு ஆளாகிவருகின்றனர். இந்தியாவில் கரண் ஜோஹர் உள்ளிட்ட ஓரிரு பிரபலங்களே தாங்கள் ஒரு நேர்பாலீர்ப்பு ஆண் என்பதை வெளிப்படையாக ஒத்துக்கொண்டிருக்கிறார்கள்.  
ஓரின சேர்க்கையாளர்கள் உலகின் பெரும் பகுதிகளில், குறிப்பாக ஆசியா மற்றும் ஆப்பிரிக்காவில் குறிப்பிடத்தக்க பாகுபாடுகளை எதிர்கொள்கின்றனர். ஐக்கிய அமெரிக்காவில் பல நேர்பாலீர்ப்பாளர்கள் இன்றும் தங்கள் அன்றாட வாழ்க்கையில் பாகுபாடுகளை அனுபவிக்கின்றனர். இருப்பினும் சில வெளிப்படையான நேர்பாலீப்பு ஆண்கள் தேசிய அளவில் வெற்றியையும் முக்கியத்துவத்தையும் அடைந்துள்ளனர். ஐரோப்பாவில், சேவியர் பெட்டல் தற்போது லக்சம்பேர்க்கின் பிரதமராகப் பணியாற்றுகிறார்; லியோ வரத்கர் தற்போது அயர்லாந்து பிரதமராக பணியாற்றுகிறார்; 2011 முதல் 2014 வரை, பெல்ஜியத்தின் பிரதமராக எலியோ டி ரூபோ பணியாற்றினார்.
# நேர்பாலீர்ப்பு ஆண்

## பெயர்

ஆங்கிலத்தில் ""கே" (Gay) என்றால் மகிழ்ச்சி, குதூகலம் முதலிய பொருட்களைக் கொண்ட சொல். உகத்தல், உகவை முதலியன மகிழ்ச்சியையும் குதூகலத்தையும் குறிக்கும் தமிழ்ச்சொற்கள் என்பதால் இவர்கள் உகவர்கள். காமத்தை முன்னிலைப்படுத்தி ஊடகங்களில் பயன்படும் ஓரினச்சேர்க்கையாளன் என்ற பதத்தை இவர்கள் வசைச்சொல்லாகவே கருதுகிறார்கள்.  
ஐரோப்பிய நாடுகளில் இருபதாம் நூற்றாண்டின் நடுப்பகுதியில் உகவர்கள் பற்றிய அறிமுகம் அதிகம் பரவலானது. ஆரம்பத்தில் உகவர் என்பது ஆண் - ஆண் ஈர்ப்புக்கொண்டோரை மட்டுமே குறிப்பிட பயன்பட்ட போது, திருநங்கை, மாயிழை உள்ளிட்ட அனைத்து எல்.ஜி.பி.டி (நேஆ. நேபெ. இ. மா) சமூகத்தினரும் "உகவர் சமூகம்" என்ற சொல்லால் தங்களைக் குறிப்பிட்டுக்கொள்கிறார்கள். முற்போக்காளர்களால் உகவர்கள் இயற்கையானவர்கள் என்று ஆதரிக்கப்பட்டு வந்தாலும், பொதுச்சமூக்த்தால் உகவர்களின் உறவு பெரும்பாலும் இயற்கைக்கு மாறானதாகச் சொல்லப்பட்டு ஏற்கப்படுவதில்லை. எனினும் மிருகங்களிலும் ஏனைய உயிரிகளிலும் நேர்பாலீர்ப்பு கண்டறியப்பட்டுள்ளது.
# நேர்பாலீர்ப்பு ஆண்

## பின்னணி

ஒரு ஆண் மீது இன்னொரு ஆண் காதல் கொள்வதை தமிழ்ச்சமூகம் உள்ளிட்ட பெரும்பாலானவர்கள் இழிவாகவே பார்ப்பதால், இது மனநோயாகவும், குணப்படுத்தவேண்டிய மனப்பிறழ்ச்சியாகவும் கருதப்பட்டு வந்தது. சமீபகாலமாக இதை இயற்கையாக ஏற்கும் போக்கு அதிகரித்து வருகிறது. உகவர் போலவே இன்னொரு பெண் மீது ஈர்ப்புக்கொள்ளும் மாயிழைகளும், இருபால் மீதும் ஈருப்புக்கொள்ளும் மிடையீரர்களும் திருநர்களும் இன்று பாலினச்சிறுபான்மையினராக கருதப்படுகிறார்கள். அமெரிக்க மனநலவியல் கழகமானது, உகவர் முதலிய பாற்புதுமைகள் மனநோய்களல்ல இயல்பானவை தான் என்று அறிவித்திருக்கிறது. இனச்சிறுபான்மையினர், மதச்சிறுபான்மையினர் தம்மைப் போல ஒத்த குழுக்களுடன் பிறந்து வளர்வதன் மூலம் தாம் ஒடுக்கபப்டுவதையும், தமது அடையாளத்தை முன்னிலைபப்டுத்த வேண்டிய அவசியத்தையும் அறிந்துகொள்கிறார்கள். ஆனால், உகவன், மாயிழை, மிடையீரர் முதலியோருக்கு இத்தகைய வாய்ப்புக் கிடைக்காமலே, இயற்கையாகவே தாங்கள் வேறுபட்டோர் என்று உணர்ந்துகொள்கிறார்கள். எனவே பாலின அடையாளம் என்பது பொதுச்சமூகம் சாதாரணமாக இழிவு செய்துவிட்டுச் செல்வது போல, அத்தனை எளிதான விடயமல்ல. அது மிகச்சிக்கலான விடயம் என்கின்றனர் சில ஆய்வாளர்கள்."  
ஒரு ஆண் மீது ஈர்ப்புக்கொள்ளும் பெண் அல்லாத எல்லோரும் உகவர்கள் அல்ல. உகவர்கள் மனதால் மட்டும் இன்னொரு ஆணோடு ஈர்ப்புக்கொண்டு, ஆனால் உடலால் ஆணாகவே தொடர விரும்புபவர்கள். தன்னை உடலளவிலும் பெண்ணாக மாற்றவேண்டும் என்ற ஆசையோ, பெண்கள் மீது பாலீர்ப்பு ஏற்படுவதோ உகவர்களுக்கு இல்லை. மனதால் இன்னொரு ஆணோடு ஈர்ப்புக்கொண்டு ஆனால் சிறிது காலத்தின் பின் உரிய சிகிச்சைகள் அல்லது தோற்றமாற்றங்கள் மூலம் உடலால் பெண்ணாக மாறுபவர்கள் உகவர்கள் அல்ல; அவர்கள் திருநங்கைகள். இன்னொரு ஆண் மீது ஈர்ப்புக்கொண்டாலும், நேரிய (Straight) பெண்ணுடன் வாழக்கூடிய ஆண்கள் மிடையீரர்கள். இதைத்தவிர சந்தர்ப்ப சூழ்நிலைகளால் ஒரு நேரிய (Straight) ஆணும் ஒரு உகவனுடன் கலவி கொள்ள வாய்ப்புகள் உருவாவதுண்டு. அதற்காக அந்த ஆணை உகவன் என்று வரையறுக்க முடியாது.
# நேர்பாலீர்ப்பு ஆண்

## வரலாறு

உரோம கிரேக்க தொன்மங்களில் அக்காலத்தைய மன்னர்களும் தெய்வங்களும் உகவர்களாக இருந்தார்கள் என்பதற்கான சான்றுகள் கிடைத்துள்ளன. உகவர்களின் கலவியை இயற்கைக்கு மாறானதாக கட்டளைப்படுத்தும் வசனங்கள் விவிலியத்திலும் குரானிலும் கிடைப்பதால், அது அச்சமயங்களின் காலத்திற்கும் முன்பே சமூகத்தால் வரவேற்கப்படாத ஒழுக்கமாக நீடித்திருக்கவேண்டும். சீன மற்றும் ஆப்ரிக்கப் பண்பாடுகளிலும் இஸ்லாமுக்கு முந்திய அராபிய பண்பாட்டிலும் ஒத்தபாலீர்ப்புக் கூறுகள் கண்டறியப்பட்டிருக்கின்றன.  
இந்து சமயம் ஒருபாலீர்ப்பை வெளிப்படையாக எதிர்க்கவில்லை. கஜுராஹோ முதலிய கோவில்களிலுள்ள கலவிச் சிற்பங்கள் என்பவற்றில் உகவர், மாயிழை சிற்பங்கள் இடம்பெற்றுள்ளன. காமசூத்திரம் ஒத்தபாலுறவை இன்பம் பயப்பதாக வர்ணிக்கிறது. நாரத சுமிருதியிலும் மனுசுமிருதியிலும் ஆணும் ஆணும் உறவு கொள்வதற்கான பரிகாரங்கள் கூறப்பட்டு இருப்பதால் அவை அக்காலத்தில் வழக்கத்தில் இருந்திருக்கின்றன எனலாம்.
மரபானவர்கள் எதிர்த்தாலும் அர்த்தநாரீஸ்வரர், அரிகரன், விஷ்ணு மோகினியாக மாறியமை முதலிய தெய்வ வடிவங்களை இந்து உகவர்கள் தங்கள் சமய அங்கீகார சின்னங்களாக முன்வைக்கிறார்கள்.  
பதின்மூன்றாம் நூற்றாண்டின் பிற்பாதியிலிருந்து மரண தண்டனை விதிப்பது ஐரோப்பாவில் வழக்கமாக இருந்தது. 19ஆம் நூற்றாண்டின் ஆரம்பத்தில் நாஜி ஜேர்மனில் இவர்கள் கடுமையாக ஒடுக்கப்பட்டார்கள். அமெரிக்காவில் உகவர்களாலேயே எய்ட்ஸ் பரவுவதாக நம்பப்பட்டு வருத்தப்பட்டார்கள். இந்தியச் சூழலில் கடந்த 2018ஆமாண்டு உச்ச நீதிமன்றம் இபிகோ 377ஆம் இலக்க சட்டத்தை குற்றமில்லை என்று வரையறுத்து தீர்ப்பளித்த பின்னர், இந்தியாவில் இவர்களது சமூக ஏற்பு குறிப்பிட்டுச்சொல்லும் படி அதிகரித்துள்ளது எனலாம்.
# நேர்பாலீர்ப்பு ஆண்

## சமூகச் சிக்கல்கள்

உகவர்கள் போதுமான அளவு சமூக அங்கீகாரம் பெறாமையால் பல இடர்ப்பாடுகள் சமூகத்தில் கண்டறியபப்ட்டிருக்கின்றன. சமூக நிர்ப்பந்தத்தால் உகவர்கள் நேரிய (Straight) பெண்களை மணக்க நேரிடும் போது, அவர்களால் அந்தப் பெண்களின் வாழ்க்கை பாழாகிறது. பல விவாகரத்துகளும் திருமணத்துக்கு அப்பாலான உறவுகளும் அவற்றின் காரணமான மன உளைச்சல், தற்கொலை என்பன உகவர்களை மணக்கும் பெண்களைப் பெருமளவு பாதிக்கின்றன. உகவர் பற்றிய சமூக உரையாடல் குறைவாக இருப்பதால், இத்தகைய திருமணங்களின் பின்விளைவுகள் மகளை உகவனுக்கு மணம் செய்து கொடுக்கும் அல்லது உகவனை பெண்ணை மணக்க நிர்ப்பந்திக்கும் பெற்றோருக்கும் புரிவதில்லை.  
உகவர்கள் சமூக புறக்கணிப்புக்கு உள்ளாகியிருப்பதால், அவர்களின் அன்றாட வாழ்க்கையில் பல சிக்கல்களை எதிர்நோக்குகிறார்கள். தற்கொலைகளும் மனவழுத்தமும் போதைப்பாவனையும் கண்டறியப்பட்ட பல இளைஞர்கள் உகவராகவும் மாயிழையாகவும் இருப்பது இந்தியாவிலும் கண்டறியபப்ட்டுள்ளது. உகவர்கள் சமூகத்தில் மறைந்து வாழவே நிர்ப்பந்திக்கபப்ட்டிருப்பதால், அது சார்ந்த குற்றங்களும் கொலைகளும் வழிப்பறிகளும் ஒப்புப்பாலீர்ப்புக் குழுவினராலும், நேரிய பாலீர்ப்புக் குழுவினராலும் திட்டமிட்டும், எதேச்சையாகவும் இடம்பெற்று வருகின்றன. உகவர்கள் என்ற காரணத்தினால் காவல் தூறையிலும், நீதித்துறையிலும் கூட இவர்கள் புறக்கணீக்கப்படுகின்றனர்.
# பெருந்தமனி அடைப்பிதழ்க் குறுக்கம்

**பெருந்தமனி அடைப்பிதழ்க் குறுக்கம்** (*aortic stenosis*) என்பது பெருந்தமனி அல்லது பெருநாடி அடைப்பிதழின் இதழ்கள் இயல்பான நிலையில் திறக்கப்படாமையால், அவற்றின் துவாரம் குறுக்கம் அடைவது ஆகும், இதன் பொழுது இடது கீழ் இதயவறையில் இருந்து தொகுதிச் சுற்றுக் குருதியோட்டம் தடைப்படுவதால் மேலதிகமான நோய் விளைவுகள் ஏற்படுகின்றது.
# பெருந்தமனி அடைப்பிதழ்க் குறுக்கம்

## நோய் உடற்செயலியல்

பெருந்தமனி அடைப்பிதழ் மூன்று இதழ்களையுடையது. இடது கீழ் இதயவறைச் சுருக்கத்தின் போது குருதி அவ்வறையில் இருந்து பெருந்தமனிக்குப் பாய்ச்சப்படுகிறது, இந்தச் செயல் உடலின் ஏனைய பகுதிகள் குருதியைப் பெற்றுக் கொள்வதற்கு உதவிபுரிகிறது. பெருந்தமனி அடைப்பிதழ் படிப்படியாகக் குறுக்கம் அடையும்போது இடது கீழ் இதயவறையிலிருந்து குருதி குறுகிய துவாரமூடாக செலுத்தப்படவேண்டியதாகின்றது, இதனால் பெருந்தமனிக்கும் இ.கீ.இதயவறைக்கும் இடையே மாறுபட்ட அழுத்த வேறுபாடு உருவாகின்றது, இந்த வேறுபாட்டை ஈடுசெய்வதற்காக, இ.கீ.இதயவறையுள் உயர்வடைந்த அழுத்தத்தைச் சமாளிக்குமுகமாக இ.கீ.இதயவறையின் சுவர் தடிப்படைகிறது (தசைமிகைவளர்ச்சி), எனினும் இதயவறை விரிவடைவதில்லை. இ.கீ.இதயவறையின் சுவர் மட்டும் தடிப்படைய இதயவறையுள் மாற்றம் நேரிடாத நிலை **ஒருமையத் தசைமிகைவளர்ச்சி** ( concentric hypertrophy) எனப்படும் . இந்த நிலையில் இ.கீ.இதயவறையின் சுருங்கும் செயற்பாடு பாதிப்படைவதில்லை, வருடக் கணக்கில் இதயவறை விரிவடையாமல் இதய வெளியேற்றவளவு மாறுபடாமல் அழுத்தவேறுபாடு காணப்படலாம். நோயின் காலம், தீவிரம் அதிகமாகிக் கடைசிக்கட்ட நிலையில் இ.கீ.இதயவறை விரிவடைகிறது மேலும் அதன் சுருங்கும் தன்மை பாதிப்படைகிறது. இதனால் இதய வெளியேற்றவளவு குறைகிறது; இதயத் தசைக்குரிய இரத்தவோட்டம் பாதிக்கப்படுகிறது, இதனால் குருதியோட்டக்குறை ஏற்பட்டு மார்பு நெறிப்பு (அன்சைனா பெக்ரோறிசு) ஏற்படுகிறது. வலது இதயவறைகளில் அழுத்த உயர்வு காரணமாகவும் குருதியின் தேக்கத்தினாலும் சுவாசத்தொகுதியில் உயர் அழுத்தம், குருதித் தேக்கம் ஏற்படுகிறது. நோயின் இறுதிக்கட்டத்தில் தேக்க இதயச்செயலிழப்பு (*congestive heart failure*) ஏற்படுகிறது. இருகூர்ப் பெருந்தமனி அடைப்பிதழ் எனப்படும் பிறப்பு நிலைக் கோளாறான மூன்று இதழ்களுக்குப் (முக்கூர்) பதிலாக இரண்டு இதழ்கள் (இருகூர்) காணப்படல், வாதக் குறுங்காய்ச்சல் ஆகியன வேறு காரணிகளாக உள்ளன. 30 – 70 வயதுக்கிடைப்பட்டோரில் ஏற்படும் குறுக்கத்திற்கு வாதக் குறுங்காய்ச்சல் அல்லது இருகூர்ப் பெருந்தமனி அடைப்பிதழில் கல்சியம் படிவது ஆகியன காரணமாகிறது, இந்த நோயுள்ள 3-5 வீதமானவர்களில் திடீர் இதயவிறப்பால் இறப்பு நேரிடலாம். வருடமொன்றிற்கு 9% இறப்புவீதம் வயதுவந்தோர்களிடையே காணப்படுகிறது. நோயின் தீவிர அறிகுறிகள் தென்படத் தொடங்கிய பின்னர் திடீர் இறப்பு உண்டாகும் வீதம் 15-20% இனால் அதிகரித்து சராசரி உயிர் வாழும் காலம் ஐந்து வருடங்களாகின்றது.
# பெருந்தமனி அடைப்பிதழ்க் குறுக்கம்

## நோய் உடற்செயலியல்

### மயக்கம்

மிகப்பளுவான வேலைகளின் போது மயக்கம் உண்டாகின்றது. தமனியில் உள்ள அழுத்தக் குறைபாட்டைத் தொடர்ந்து தொகுதித் தமனி விரிவடைதல் ஏற்படுகிறது, ஆனால் இதய வெளியேற்றவளவு இதற்கு ஈடு கொடுப்பதில்லை எனவே மிகப்பளுவான வேலைகளின் போது மூளைக்குச் செல்லும் இரத்தவோட்டம் குறைகின்றது, இதுவே மயக்கத்திற்குப் பொதுவான காரணமாக அமைகின்றது.
நோயின் இறுதிநிலையில் தமனியின் துடிப்பானது பலவீனமாகவும் (குறைந்த கொள்ளளவு) மற்றும் மேலடிப்பு தாமதமாகவும் சிரசுநாடியில் (*pulsus parvus et tardus*) அறியப்படுகிறது. சாதரணமாக இதயவொலிமானியில் முதலாவது இதயத்துடிப்புச் சத்தம் (இச1; S1) கேட்கும் அதேநேரத்தில் சிரசுநாடியில் தமனித்துடிப்பு தொட்டு உணரப்படுகிறது. தீவிர பெருந்தமனிக்குறுக்கத்தின் போது, குருதிப்பாய்ச்சலின் தாமதத்தால், இச1 கேட்டபின்னரே சிரசுநாடியில் தாமதமாக தமனித்துடிப்பு தொட்டு உணரப்படுகிறது. இதேபோன்று புயநாடிக்கும் ஆரைநாடிக்கும் இடையிலும் தாமதம் தென்படலாம்.  
குருதிப்பாய்ச்சலின் விளைவாக ஏற்படும் இதயச்சுருக்க முணுமுணுப்பு முதலாவது இதயத்துடிப்புச் சத்தத்தின் பின்னர் ஏறி-இறங்கிக் கேட்கும், அதாவது இதன் ஒலி சீராக அதிகரித்துப் பின்னர் சீராகக் குறையும், இதனை இரண்டாவது வலது விலாவென்பு இடைவெளியில் மார்பென்பின் வலது ஓரத்தில் கேட்கலாம், இது இருபக்க சிரசு நாடிக்கும் பரவலாம். இதய உச்சிக்கு இது பரவினால் இருகூர் அடைப்பிதழ்க் குறைதிறனுடன் ஒப்பிட்டு அறிதல் கடினமாகிறது. முணுமுணுப்பு குந்துகையில் உயர்வடைந்தும் நிற்கும்போது குறைவடைந்தும் இருக்கும்; உட்சுவாசத்தின் போது கூடிய ஒலியாகக் கேட்கும்.
இந்த நோய் அதிகரித்துச் செல்லச் செல்ல கல்சியம் படிவதனால் பெருந்தமனிப்பகுதியில் இரண்டாவது இதயத்துடிப்புச் சத்தம் (பெ2; A2) குறைவாகக் கேட்கும். இடது கீழ் இதயவறை தசைமிகைவளர்ச்சி ஏற்படுவது நான்காவது இதயத்துடிப்புச் சத்தம் கேட்க ஏதுவாகின்றது.
# பெருந்தமனி அடைப்பிதழ்க் குறுக்கம்

## நோய் ஆய்வுச்சோதனைகள்

### மின்னிதைய வரைபு

பெருந்தமனி அடைப்பிதழ்க் குறுக்கம் நேரடியாக மின் இதய வேறுபாட்டைக் காட்டாவிடினும், இதனால் ஏற்படும் பிற விளைவுகள் மின்னிதைய மாறுபாடுகளை ஏற்படுத்துகிறது. இடது கீழ் இதயவறை தசைமிகைவளர்ச்சிக்குரிய அறிகுறிகள் மின்னிதைய வரைபில் தென்படலாம். எஸ்டி பகுதி தாழ்வடைதலும் டி அலை தலைகீழாதலும் அவதானிக்கப்படலாம். கல்சியம் படிதல் இதய மின் கடத்து தொகுதியில் ஏற்பட்டால் இதயத்தடை ஏற்படலாம், இதன்போது இதயத்தடைக்குரிய மின் இதய வரைபை நோக்ககூடியதாக இருக்கும்.
# பெருந்தமனி அடைப்பிதழ்க் குறுக்கம்

## நோய் ஆய்வுச்சோதனைகள்

### இதயச் சிலாகையேற்றல்

இதயவறையினுள் சிலாகை ஏற்றல் மிகச்சரியான நோய் அறுதியிடலைத் தரும். இதன் மூலம் குறுக்கம் அளக்கப்படலாம், குறுக்கம் <0.8 செ.மீ2 (சாதரணமாக 1.5-2 செ.மீ2) ஆக உள்ளவிடத்து தீவிரமான குறைபாடு எனக் கணிப்பிடலாம். இதைத்தவிர இம்முறைமூலம் பெருந்தமனி அடைப்பிதழின் இருபுறமும் உள்ள அழுத்தத்தையும் கணிக்கலாம், இந்த அழுத்தவேறுபாடு சிகிச்சையைத் தீர்மானிப்பதற்குரியதாக விளங்குகின்றது.
# பெருந்தமனி அடைப்பிதழ்க் குறுக்கம்

## நோய் ஆய்வுச்சோதனைகள்

### மின் ஒலி இதய வரைவு

இது அடைப்பிதழின் உடற்கூற்றியல், செயற்பாட்டை அறியச் சிறந்ததொரு ஊடுருவல் அற்ற முறையாகும். பெருந்தமனி அடைப்பிதழின் பரப்பளவு இம்முறை மூலம் கணிக்கப்படும். அடைப்பிதழின் ஊடாகச் செல்லும் குருதியின் வேகத்தைப் பயன்படுத்தி அழுத்தவேறுபாடு பெர்நோலியின் மாற்றப்பட்ட சமன்பாடு மூலம் கணிக்கப்படுகிறது.
:**அழுத்தவேறுபாடு = 4(வேகம்)² மி.மீ இரசம்**  
சாதாரணமாக, பெருந்தமனி அடைப்பிதழில் அழுத்தவேறுபாடு இருக்காது. பெருந்தமனி அடைப்பிதழின் பரப்பளவு குறையும் போது அழுத்தவேறுபாடு கூடுகின்றது. இவற்றை வைத்து நோயின் தீவிரம் கணிக்கப்படுகிறது.
மின்னொலி இதய வரைபைப் பயன்படுத்தி இடது கீழ் இதயவறை தசைமிகைவளர்ச்சி, அடைப்பிதழின் தடிப்பு, விரிவடைந்த பெருந்தமனித் தொடக்கம் ஆகியவற்றையும் அவதானிக்கலாம்.
# பெருந்தமனி அடைப்பிதழ்க் குறுக்கம்

## நோய் ஆய்வுச்சோதனைகள்

### மார்பு எக்ஸ்-கதிர்ப்படம்

மார்பு எக்ஸ்-கதிர்ப்படம் கொண்டு கல்சியம் படிந்த அடைப்பிதழ், இடது கீழ்,மேல் இதயவறைத் தசைமிகைவளர்ச்சி ஆகியவற்றை அவதானிக்கலாம்.
# பெருந்தமனி அடைப்பிதழ்க் குறுக்கம்

## நோய் பற்றிய முன்னெச்சரிக்கைகள்

பெருந்தமனி அடைப்பிதழ்க் குறுக்கம் உடையோருக்கு இலகுவில் அவர்களின் குறுக்கமடைந்த அடைப்பிதழில் கிருமித்தொற்று ஏற்படக்கூடிய ஆபத்து உள்ளது, இந்த நிலை நுண்ணுயிரித் தொற்று இதய உள்ளுறை அழற்சி (infective endocarditis) எனப்படும். இந்த நிலையை சமாளிப்பதற்கு முன்னெச்செரிக்கையாக நுண்ணுயிர் எதிர்ப்பி தகுந்த சமயங்களில் உபயோகிக்கப்படவேண்டும். தகுந்த சமயங்கள் எனப்படும் போது பல் பிடுங்குதல், பற்படலம் நீக்கல், பல் முரசில் அறுவைச்சிகிச்சை, இரையகக் குடலிய அறுவைச்சிகிச்சை போன்றவை அடங்கும்.
குறுக்கமடைந்த அடைப்பிதழ் காரணமாக இதய வெளியேற்றவளவு குறைவதால் மயக்கம் ஏற்படும்; குருதி அழுத்தம் குறையும்; இதனைச் சமாளிக்க சுற்று குருதிக்குழலியங்களை விரிவடைக்கும் மருந்துவகைகள் எடுக்கவேண்டிய அவசியம் ஏற்படுகிறது.
# பெருந்தமனி அடைப்பிதழ்க் குறுக்கம்

## சிகிச்சை

நோய் அறிகுறிகள் தென்படாத நிலையில் சிகிச்சைகள் வழங்கப்படுவதில்லை. இடைத்தரமான நிலையில் நோயின் விளைவுகளைக் கண்காணிக்க மின் ஒலி இதய வரைவு ஒவ்வொரு 1 – 2 வருடங்களுக்கும் மேற்கொள்ளப்படுகிறது. தீவிரமான நிலையில் ஒவ்வொரு 3 - 6 மாதங்களுக்கு மேற்கொள்ளப்படுகிறது. இடைத்தர, தீவிர நிலைமைகளில் ஏதேனும் புதிய அறிகுறிகள் தென்படுமிடத்து உடனடியாக மருத்துவசாலையில் கவனிக்கப்படல் அவசியமாகின்றது.
# பெருந்தமனி அடைப்பிதழ்க் குறுக்கம்

## சிகிச்சை

### அடைப்பிதழ் மாற்றுச் சிகிச்சை

வயது வந்தோரில் அடைப்பிதழ் மாற்றுச் சிகிச்சை மேற்கொள்ளப்படுவது இறப்பு வீதத்தை குறைக்க வல்லது. இதற்கு திறந்த இதய அறுவைச்சிகிச்சை மேற்கொள்ளப்படும். இரண்டுவிதமான செயற்கை அடைப்பிதழ்கள் பயன்படுத்தப்படுகின்றன; பொறிமுறை அடைப்பிதழ், திசு அடைப்பிதழ் (இழைய அடைப்பிதழ்).
# பெருந்தமனி அடைப்பிதழ்க் குறுக்கம்

## சிகிச்சை

### பலூன் அடைப்பிதழ் வடிவமைப்பறுவைச் சிகிச்சை (Balloon valvuloplasty)

குழந்தைகளுக்கும் சிறார்களுக்கும் இம்முறை பயனுடையதாக உள்ளது, இதன் போது சிலாகையுடன் கூடிய பலூன் அமைப்பு ஒன்று அறுவைச்சிகிச்சை நிபுணரால் மேற்காலில் உள்ள குருதிக் குழாய் மூலமாக உட்செலுத்தப்பட்டு, பின்னர் பெருந்தமனி அடைப்பிதழிலே பலூன் விரிவடையச் செய்யப்படுகிறது, இதன் மூலம் குறுகிய துவாரம் பெரிதாக்கப்படுகிறது. இந்த முறை வயது வந்தோரில் பெரும்பாலும் பலனைத் தராது.
# பெருந்தமனி அடைப்பிதழ்க் குறுக்கம்

## சிகிச்சை

### மருந்துச் சிகிச்சை

நேரடியான மருந்துச் சிகிச்சை எதிர்பார்க்கும் பலனைத் தராது, எனினும் நோயில் உருவாகும் ஏனைய அறிகுறிகளைக் குணப்படுத்த மருந்து முறை பயன்படுகிறது.
• மார்பு நெறிப்புக்கு நைத்திரேட்டுக்கள் கொண்ட குருதிக்குழலி விரிவாக்கிகள், பீட்டா-தடைப்பிகள், கல்சியம் தடைப்பிகள்
• உயர் குருதி அழுத்தச் சிகிச்சை
• இதயச் செயலிழப்புக்கு டிகொக்சின், சிறுநீரிறக்கிகள், நைத்திரேட்டு குருதிக்குழலி விரிவாக்கிகள்
# தற்பாலினர் வெறுப்பு

**தற்பாலினர் வெறுப்பு** (Homophobia) என்பது தற்பாலினர், மற்றும் பாலின சிறுபான்மையினருக்கு எதிரான மனப்பாங்கும் உணர்வு நிலையும் ஆகும். இவர்கள் மீதான தவறனா முன்மதிப்புகள், பயம், என்பதில் இருந்து கடுமையான வெறுப்பு, வன்முறை என்று பல நிலைகளில் தற்பாலினர் வெறுப்பு வெளிப்படுகிறது. இந்த வெறுப்பு சில நாடுகளில் சட்டங்களாகவும் உள்ளது.  
அடிமைத்தனம், இனவாதம், பெண்ணடிமைத்தனம் போன்று தற்பால்சேர்க்கையாளர் வெறுப்பும் ஒரு அறிவற்ற மனித நேயமற்ற நிலைப்பாடாக பலரால் கொள்ளப்படுகிறது.  
இயற்கையிலும் மனிதரிடையேயும் தற்பால்சேர்க்கை இயல்பாக அமைகிறது. ஆனால் வரலாற்று, சமூக, சமய, அரசியல் சூழ்நிலைகள் தற்பால்சேர்க்கையை முழுமையாக ஏற்கும் சூழலை இன்னும் ஏற்படுத்தவில்லை. ஆகையால் தற்பால்சேர்க்கை வெறுப்பு பல சமூகங்களில் அதிகம் உள்ளது. குறிப்பாகத் தமிழ்ச் சமூகத்திலும் இது அதிகம் காணப்படுகிறது. {ஆதாரம் தேவை}
# வரம்புக்குட்பட்ட அரசு

**வரம்புக்குட்பட்ட அரசு** (*Limited government*) அல்லது **கட்டுப்படுத்தப்பட்ட அரசு** என்பது ஒரு அரசின் அதிகாரம் இயன்றவரை சிறிதாக அல்லது வரம்புக்குட்பட்டதாகவும், தனிமனிதச் சுதந்திரத்திலும் பொருளாதாரத்திலும் தலையிடாமலும் அமைவதையும் குறிக்கிறது. இக்கருத்துரு மேற்கு நாடுகளில், குறிப்பாக ஐக்கிய அமெரிக்காவில் முக்கியமான ஒன்றாகும். ஐக்கிய அமெரிக்க அரசமைப்புச் சட்டம் அரசின் பல எல்லைகளை வரையறை செய்கிறது.
# கிரெனேட் நடவடிக்கை

**கிரெனேட் நடவடிக்கை** (*Operation Grenade*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஜெர்மானியப் படையெடுப்பின் ஒரு பகுதியாகும். இந்த நடவடிக்கை வெரிடபிள் நடவடிக்கையின் ஒரு பகுதியாகத் திட்டமிடப்பட்டது.  
1945 பெப்ரவரி முதல் வாரம் நேச நாட்டுப் படைகள் ஜெர்மனியின் மேற்கு திசையிலிருந்து அதைத் தாக்கின. இத்தாக்குதலுக்கு நேசநாட்டு ஐரோப்பிய முதன்மைத் தளபதி டுவைட் டி. ஐசனாவர் ஒரு பரந்த முனையில் ஜெர்மனியின் மேற்கு எல்லையெங்கும் தாக்க வேண்டுமென்று திட்டமிட்டிருந்தார். அத்திட்டத்தின் பகுதியாக ஜெர்மனியின் வடமேற்கு எல்லையில் பிரிட்டானிய ஃபீல்டு மார்ஷல் பெர்னார்ட் மோண்ட்கோமரி தலைமையிலான நேச நாட்டு 21வது ஆர்மி குரூப் ஒரு பெரும் கிடுக்கிப்பிடித் தாக்குதலை (pincer encirclement) நடத்துவதாக இருந்தது. இக்கிடுக்கி வியூகத்தின் தெற்குக் கரம் 9வது அமெரிக்க ஆர்மியாக இருந்திருக்க வேண்டும். ஆனால் தெற்குக் கிடுக்கிக் கரம் தாக்கத் திட்டமிட்டிருந்த பகுதிகள் ரூர் ஆற்றின் குறுக்கே அமைந்திருந்த அணைகளை ஜெர்மானியப் படைகள் திறந்து விட்டதால் வெள்ளக்காடாயின. இதனால் வடக்குக் கிடுக்கிப் படைப்பிரிவுகள் மட்டும் திட்டமிட்ட படி முன்னேறின. இரு வாரங்கள் கழித்து பெப்ரவரி 23ம் தேதி வெள்ளம் வடிந்தபின் 9வது ஆர்மியால் முன்னேற முடிந்தது. திட்டமிட்டபடி மியூசே ஆற்றுக்கும் ரைன் ஆற்றுக்கும் இடைப்பட்ட பகுதிகளை நேசநாட்டுப் படைகள் கைப்பற்றின. இந்த இருவாரங்களில் இப்பகுதியில் நிறுத்தப்பட்டிருந்த ஜெர்மானியப் படைப்பிரிவுகள் ரைன் ஆற்றைக் கடந்து பின் வாங்க ஜெர்மானிய மேற்கு முனைத் தளபதி ஃபீல்டு மார்ஷல் கெர்ட் வான் ரன்ட்ஸ்டெட் ஹிட்லரிடம் அனுமதி கோரினார். ஆனால் ஹிட்லர் இருந்த இடத்திலிருந்தே இறுதிவரை போராடும்படி உத்தரவிட்டார். இதனால் சுமார் மூன்று லடசத்துக்கும் மேற்பட்ட ஜெர்மானியப் படைகள் பத்திரமாகத் தப்பிச் செல்லும் வாய்ப்பு நழுவியது. இதனால் அடுத்து நிகழ்ந்த சண்டைகளில் ஜெர்மானியர்களுக்கு பெரும் இழப்புகள் ஏற்பட்டன.
# பிளண்டர் நடவடிக்கை

**பிளண்டர் நடவடிக்கை** (*Operation Plunder*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு போர் நடவடிக்கை. இது ஜெர்மானியப் படையெடுப்பின் ஒரு பகுதியாகும். இந்த நடவடிக்கையில் மேற்கத்திய நேசநாட்டுப் படைகள் ரைன் ஆற்றைக் கடந்து நாசி ஜெர்மனியின் உட்பகுதியில் கால் பதித்தன.  
மார்ச் 1945ல் மேற்கிலிருந்து நேசநாட்டுப் படைகளின் ஜெர்மானியப் படையெடுப்பு ரைன் ஆற்றங்கரையை அடைந்திருந்தது. ஜெர்மானியப் படைகள் ரைன் ஆற்றைக் கடந்து ஜெர்மனியின் உட்பகுதிக்குப் பின்வாங்கியிருந்தன. அடுத்த கட்டமாக ரைன் ஆற்றைக் கடப்பதற்கான முயற்சிகள் மேற்கொள்ளப்பட்டன. மார்ச் 24ம் தேதி பிரிட்டானிய 2வது ஆர்மியும் அமெரிக்க 9வது ஆர்மியும் ஒரே நேரத்தில் இரு வேறு இடங்களில் ரைன் ஆற்றைக் கடந்தன. இவ்விரு படைப்பிரிவுகளும் ஃபீல்டு மார்ஷல் பெர்னார்ட் மோண்ட்கோமரியின் தலைமையிலான 21வது ஆர்மி குரூப்பின் உட்பிரிவுகளாகும். இந்த முயற்சிக்கு பிளண்டர் நடவடிக்கை என்று குறிப்பெயர் இடப்பட்டிருந்தது. இந்த நடவடிக்கைக்கு துணையாக வான்குடை வீரர்கள் ரைன் ஆற்றின் கிழக்குக் கரையில் வான்வழியே தரையிறங்கி முக்கிய பாலமுகப்புகளையும், ஜெர்மானிய அரண் நிலைகளையும் கைப்பற்றினர். இரு நேசநாட்டுப் படைப்பிரிவுகளும் வெற்றிகரமாக ரைன் ஆற்றைக் கடந்தன. ஏற்கனவே ரைன் ஆற்றின் மேற்குக் கரையில் நடைபெற்ற சண்டைகளால் பலவீனப்பட்டிருந்த ஜெர்மானியப் பாதுகாப்புப் படைகளால் இதனைத் தடுக்க முடியவில்லை. அவற்றின் துணைக்கு அனுப்பப்பட்ட இருப்புப் படைகளும் தரம் குறைந்த அனுபவமின்றி இருந்ததால், ஜெர்மானியத் தளபதிகளால் அவற்றைப் பயன்படுத்த இயலவில்லை. பின் வாங்கக்கூடாது என்று ஜெர்மானியப் போர்த் தலைமையகம் உத்தரவிட்டிருந்தும், ஏப்ரல் 1ம் தேதிக்குள் ஜெர்மானியப் படைகள் மெதுவாகப் பின் வாங்கி டியூடோபெர்க் காட்டுப் பகுதிக்குச் சென்று விட்டன. இந்த நடவடிக்கையில் ஜெர்மானியர்களுக்கு 30,000 இழப்புகளுக்கு மேல் ஏற்பட்டது.  
ராணுவ ரீதியில் வெற்றியில் முடிவடைந்தாலும் இந்த போர் நடவடிக்கை நேசநாட்டுத் தளபதிகளுக்குள் நிலவிய உட்பூசலை மேலும் அதிகரித்தது. முன்னரே மோண்ட்கோமரியின் நடத்தை அமெரிக்கத் தளபதிகளுக்கு பிடிக்காதிருந்தது. மார்க்கெட் கார்டன் நடவடிக்கையிலும் பல்ஜ் சண்டையிலும் அவர் தன்னிச்சையாக நடந்து கொண்ட விதம் அவர்களைக் கோபப்படுத்தியிருந்தது. அவர் தனது புகழை நிலை நாட்டவும், அமெரிக்கப் படைகளை அவமானப் படுத்தவும் வேண்டுமென்றே சில காரியங்களைச் செய்ததாக அவர்கள் குற்றம் சாட்டினர். பிளண்டர் நடவடிக்கையில் தேவையற்ற எச்சரிக்கையுடன் மெல்லச் செயல்பட்டதால், ஜெர்மானியப் பாதுகாப்புப் படைகள் சுதாரித்து தஙகளைத் தயார் செய்து கொள்ள அவகாசம் அளித்து விட்டார் என்று குற்றம் சாட்டினர். வேகமாக முன்னேறியிருந்தால், ஜெர்மானியர்க் ஆயத்தமாவதற்கு இடம் கொடுக்காமல் எளிதில் ரைன் ஆற்றைக் கடந்திருக்கலாம், இழப்புகளும் குறைவாக இருந்திருக்கும் என்பது அவர்களது கருத்து. நேச நாட்டுத் தலைமையகத்தில் ஏற்பட்ட இந்தப் பூசல் போரில் இறுதிவரை தொடர்ந்தது.
# சானார்பாளையம்

**சாணார்பாளையம்** நாமக்கல் மாவட்டத்திலுள்ள குமாரபாளையம் வட்டத்தில் அமைந்துள்ள குமாரபாளையம் நகருக்கு அருகில் உள்ளது. ஈரோட்டிலிருந்து 15 கி.மீ. தொலைவில் உள்ளது. நாடார் இன மக்கள் பல தலைமுறைகளாக வாழ்ந்து வருகின்றனர். இவ்வூரிலுள்ள அருள்மிகு ஸ்ரீ மாரியம்மன் ஆலயம் 200 வருட பழமையானது. 2010-ஆம் ஆண்டு ஆலயம் மறுசீரமைப்பு செய்து கும்பாபிஷேகம் சிறப்பான முறைப்படி நடந்தது.
விவசாயம் மற்றும் விசைத்தறி இவ்வூரின் பிரதான தொழில் ஆகும். மேட்டூர் அணை இடது கரை பாசனமும் அழகிய காவிரி ஆற்றின் கரையில் இவ்வூர் அமையப்பெற்றுள்ளது.
# விக்கிப்பீடியா:ஆலமரத்தடி/தொகுப்பு43

## கவனிக்க

நான் புதுப் பயனர்களுக்கான வரவேற்பு வார்ப்புருவைப் பயன்படுத்தி என் கையொப்பத்திற்கான குறியீட்டை வழக்கம் போல் இணைத்தேன். வரவேற்புச் செய்திக்குப் பின் எனது பெயர், நேரம், நாள் ஆகியவை இருமுறை இடம்பெறுகிறது. இது ஏன்? இருமுறை இடம்பெறுவதை ஒரு முறையாகச் செய்ய இயன்றவர்கள் செய்திட வேண்டுகிறேன்.--தேனி.எம்.சுப்பிரமணி. 03:14, 29 அக்டோபர் 2010 (UTC)
: நான் வார்ப்புருவிலேயே கையப்பம் வரும்படி மாற்றம் செய்துள்ளேன். இனி வெறும் வார்ப்புரு மட்டும் பயன்படுத்தினால் போதுமானது. ஸ்ரீகாந்த் 03:22, 29 அக்டோபர் 2010 (UTC)
::சிறீகாந்த், நீங்கள் செய்த திருத்தத்தை இல்லாமல் செய்திருக்கிறேன். பலரும் பயன்படுத்தும் வார்ப்புரு ஒன்றில் இப்படி மாற்றம் கொண்டுவருவது நல்லதல்ல. இந்த மாற்றம் பலருக்கும் தெரிய வாய்ப்பில்லை. வரவேற்பவர் கையொப்பம் இடுவதே நல்லது.--Kanags <sup>\உரையாடுக</sup> 03:40, 29 அக்டோபர் 2010 (UTC)
:::மாற்றம் நல்லதுதான் என்றாலும், சிறீதரன் சொன்னதுபோல உரையாடிச் செய்திருக்கலாம். தவிர ஏற்கனவே அது பயன்படுத்தியுள்ள பேச்சுப்பக்கங்களையும் பார்த்துவிட வேண்டும். :en:Wikipedia:Twinkle வசதியைச் செயல்படுத்தினால் இதைவிட நல்லது. -- சுந்தர் <sup>\பேச்சு</sup> 05:27, 29 அக்டோபர் 2010 (UTC):
::: நான்கு விசையடி(?) குறையுமே என எண்ணி செய்தேன். மன்னிக்கவும். ஆம் :en:Wikipedia:Twinkle நல்ல யோசனை. முயன்று பார்கிறேன். ஸ்ரீகாந்த் 16:15, 29 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு43

## அதிவேகக் கணினி குறித்த கட்டுரை

கல்லூரித் தேர்வுகள் முடிந்துவிட்ட காரணத்தினால் த.வி-யில் பங்களிக்க கணினி ஆய்வகத்திற்கு வந்தேன். எந்தத் தளம் சென்றாலும் சீனத்தின் மீத்திறன் கணினியைப் பற்றிய பேச்சே அடிபட்டது. எனவே அதனைப் பற்றி த,வி-யில் எழுதியுள்ளேன். அக்கணினிப் பெயரில் ஏதேனும் மாற்றமிருப்பின் கூறவும். கட்டுரை "டியான்ஏ-1" என்ற தலைப்பில் எழுதியுள்ளேன். படித்துப் பார்த்துக் கருத்து கூறவும். திருத்தம் ஏதேனும் இருப்பினும் கூறவும். இந்தப் பக்கத்தில் கட்டுரைகள் எவ்வெம்மொழியிலுள்ளது என்ற பட்டியலில் தமிழின் பெயரும் இடம்பெற ஆவன செய்யுமாறு மதிப்பிற்குரிய நிர்வாகிகளையும் கேட்டுக்கொள்கிறேன். கட்டுரையைப் படித்துப் பார்க்க மறக்க வேண்டாம்....  
--சூர்ய பிரகாசு.ச.அ. 13:33, 29 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு43

## Sustaining The Survival Of Nigerian Local Languages

- Sustaining The Survival Of Nigerian Local Languages
# விக்கிப்பீடியா:ஆலமரத்தடி/தொகுப்பு43

## Cafeteria roenbergensis virus தமிழ் எழுத்துப்பெயர்ப்பு தேவை

:en:Cafeteria roenbergensis virus தமிழ் எழுத்துப்பெயர்ப்பு தேவை. நன்றி. --Natkeeran 23:01, 29 அக்டோபர் 2010 (UTC)
::*கஃவெட்டெரியா ரோயென்பெர்கென்சிசு நச்சுயிரி* --செல்வா 04:36, 30 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு43

## பிறமொழி இணைப்பு

பிற மொழி இணைப்பற்ற பக்கங்கள் என்ற இந்தப் பக்கத்திலிருக்கும் கட்டுரைகளுக்கு பிறமொழி இணைப்பைக் கொடுத்த பின்னர், அந்தக் கட்டுரையை அந்த நிரலில் இருந்து எப்படி அகற்றுவது? எடுத்துக் காட்டாக அடிநாச் சுரப்பிகள் என்ற கட்டுரையை அங்கே கண்டு, அதற்கு பிறமொழி இணைப்பைக் கொடுத்துள்ளேன். தற்போது அந்த குறிப்பிட்ட கட்டுரையை அங்கிருந்து எப்படி அகற்றுவது?--கலை 00:33, 30 அக்டோபர் 2010 (UTC)
:அக்கட்டுரை காலப்போக்கில் அப்பட்டியலில் இருந்து நீக்கப்பட்டு விடும். உடனடியாக மாற்றம் தெரியாது என நினைக்கிறேன்.--Kanags <sup>\உரையாடுக</sup> 03:59, 30 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு43

## சிறப்புக் கட்டுரை நியமனப்பக்கம்

கடந்த சிலநாட்களாக எனக்கு நியமனத் துணைப்பக்கத்தை அணுக முடியவில்லை.Error 324 (net::ERR_EMPTY_RESPONSE): Unknown error.என்றே வருகிறது. எனவே அங்குள்ள கருத்துக்களைக் காணவோ எதிர்வினையாற்றவோ இயலாது இருக்கிறேன். எனது கணினியிலிருந்து அனைத்து உலாவிகளிலும் (IE,குரோம்,பயர்ஃபாக்ஸ்,சஃபாரி)இதே பிரச்சினை உள்ளது.பயர்பாக்சில் தொகுப்பதும் பிரச்சினையாக உள்ளது. குரோம் கொண்டே தொகுத்து வருகிறேன். உதவி தேவை --மணியன் 10:00, 31 அக்டோபர் 2010 (UTC)  
:வேறு பக்கங்களில் இந்தப் பிரச்சனை வருகிறதா?. எனக்கு ஒரு முறை பிளக்கின் ஒன்று முறிந்து போனதால் இப்படி நடந்தது. இங்கு பார்த்தால் ரெஜிஸ்டிரியில் தொந்தரவு என்று உள்ளது. வின்சாக் ஃபிக்சை டவுன்லோடு செய்து ஓட்டிப்பாருங்கள்.--சோடாபாட்டில் 10:07, 31 அக்டோபர் 2010 (UTC)
::நீங்கள் கூறியதுபோல வின்சாக் ஃபிக்சை இறக்கி ஓட்டிப் பார்த்தேன். பிரச்சினை இன்னும் சரியாகவில்லை :( --மணியன் 16:59, 31 அக்டோபர் 2010 (UTC) விக்கிப்பீடியா பக்கங்களில் மட்டுமே (தமிழ்/ஆங்கிலம் இரண்டிலும்)இந்தப் பிரச்சினை உள்ளது.--மணியன் 17:02, 31 அக்டோபர் 2010 (UTC)  
:::ஃபயர்ஃபாகசை மட்டும் மொத்த அன் இன்ஸ்டால் ரீ-இன்ஸ்டால் செய்து பாருங்கள். (முதலில் ஹிஸ்டரி, குக்கி, காஷ் எல்லாவற்றையும் டெலீட் செய்து விட்டு).--சோடாபாட்டில் 17:10, 31 அக்டோபர் 2010 (UTC)
# விக்கிப்பீடியா:ஆலமரத்தடி/தொகுப்பு43

## நிலப்படங்களை மொழிபெயர்த்தல் -- உதவி

:en:User:Planemad தமிழில் :en:Openstreetmap நிலப்படங்கள் செய்ய ஓர் வழி கண்டுபிடித்திருக்கிறார். இதற்காக சில நூறு ஊர் பெயர்களை தமிழில் மொழி பெயர்க்க வேண்டும்.நீங்கள் உதவி செய்ய நினைத்தால் இங்கு மறுமொழி இடுங்கள், மேலும் விவரங்களை பகிர்ந்துகொள்கிறேன். மேலும் எத்தகையான நிலப்படங்கள் தமிழில் இருந்தால் நன்றாக இருக்கும் என உங்கள் கருத்தையும் வரவேற்கிறேன். ஓபன்ஸ்ட்ரீட்மேபும் விக்கியை போல் கட்டற்ற நிலப்படங்கள் செய்வதற்கான ஓர் கூட்டு முயற்சி. ஆகையால் செய்யப்படும் நிலப்படங்கள் நாம் இங்கு பயன்படுத்தலாம் :) ஸ்ரீகாந்த் 05:20, 2 நவம்பர் 2010 (UTC)  
:என்னை ஆட்டத்துக்கு சேர்த்துக் கொள்ளுங்கள்--சோடாபாட்டில் 06:05, 2 நவம்பர் 2010 (UTC)
:முடிந்தளவில் உதவப் பார்க்கிறேன்--கலை 15:13, 2 நவம்பர் 2010 (UTC)  
:: மிக்க நன்றி சோடாபாட்டில்,கலை. கூகிள் ஆவணம் ஒன்று பகிர்த்து கொண்டு இருக்கிறேன். ஸ்ரீகாந்த் 18:27, 2 நவம்பர் 2010 (UTC)  
:::பயனர்:Ganeshbot/Translation_needed பக்கத்தில் ஏற்கனவே ஒலிபெயர்த்துள்ள பெயர்களையும் பயன்படுத்திக் கொள்ளலாம். இந்த இணை ஒலிபெயர்ப்புகளை வைத்து ஒரு support vector machine போன்ற எடுத்துக்காட்டுவழி அறிவு பெறும் மென்பொருளைப் பயன்படுத்தி எஞ்சிய பெயர்களுக்குத் தாமாக ஒலிபெயர்ப்பை வழங்கும்படியும் செய்யலாம். அவ்வாறு பெறும் ஒலிபெயர்ப்புகளை மெய்ப்புப்பார்க்க வேண்டும். -- சுந்தர் <sup>\பேச்சு</sup> 02:18, 3 நவம்பர் 2010 (UTC)  
:::சுந்தர், கணேசுபாட் ஏற்கனவே ஒலி பெயர்த்துள்ளவற்றில் கோவை மாவட்டத்த்தில் மட்டும் நிறைய பிழைகள் இருந்தன. எனக்கு தெரிந்த ஊரென்பதால் மாற்றி விட்டேன். பிற மாவட்டங்களுக்கு அதை பயன்படுத்த தயக்கமாக உள்ளது.--சோடாபாட்டில் 04:18, 3 நவம்பர் 2010 (UTC)  
:::: சுந்தர், நன் முதலில் இது எளிதானது என நினைத்தேன். ஆனால் இப்பொழுது தான் புரிந்தது மனிதர்களால் செய்யும்போழுதே குறில் நெடில் பிழைகள் நிறைய வருகின்றது.Natham = நத்தம்.ஆனால் நாதம் என மாற்றப்பட்டது.புதிதாக பார்பவர்க்கு இது தவறே இல்லை.ஊர் பெயர்களை தமிழில் தெரிந்தவர்கள் தான் பிழையில்லாமல் செய்ய முடியும் போல் இருக்கின்றது. இச்சூழலில் தானியங்கி மூலம் மாற்றம் செய்வதில் சோடாபாட்டிலிக்குள்ள அதே தயக்கம் எனக்கும் உள்ளது. ஸ்ரீகாந்த் 04:56, 3 நவம்பர் 2010 (UTC)  
::::: ஓ, புரிகிறது. நாமாகவே ஒலிபெயர்ப்போம். -- சுந்தர் <sup>\பேச்சு</sup> 14:51, 5 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## இரண்டு கோரிக்கைகள்

இரண்டு விடயங்களைத் தெரிவிக்க வேண்டும்.  
1.த.வி பங்களிப்பவர்களை ஒருவரையொருவர் தட்டிக் கொடுத்து ஊக்கப்படுத்துவது. இது அண்மைக் காலங்களில் குறைந்து விட்டது போல் உணருகிறேன்.  
2. கட்டுரைகளில் அடிக்கடி மாற்றத்திற்கு உட்படுகின்ற விடயங்கள் உள்ளடக்கமாக இடப்படுவதை தவிர்த்து அதனை அதற்கான தனியானஒரு தகவல் சட்டகத்தில் இணைத்தால் சிறப்பாக இருக்கும் எனக் கருதுகிறேன்.
எ.கா: இலங்கை பல்கலைக்கழக மானியங்கள் ஆணைக்குழு கட்டுரையில் ஆணைக்குழு உறுப்பினர் பட்டியல் தற்போது மாற்றமடைந்து விட்டது. இவ்வாறு பல கட்டுரைகள் உள்ளன.--சஞ்சீவி சிவகுமார் 06:31, 2 நவம்பர் 2010 (UTC)  
:சஞ்சீவியின் முதல் கோரிக்கை பற்றி அனைத்துப் பயனர்களும் கருத்தில் கொள்ள வேண்டும். இரண்டாவதில் குறிப்பிட்டுள்ள விடயமும் முக்கியமானது. உதாரணமாக, தமிழ்நாடு மக்களவை உறுப்பினர்கள் போன்ற பல மக்களவை உறுப்பினர்கள் பட்டியல்கள் தனித்தனிக் கட்டுரைகளாக உள்ளன. இவை இற்றைப்படுத்தப்படுவதாகத் தெரியவில்லை. இப்படியானவற்றைப் பொதுவான கட்டுரைகளில் இடுவதைத் தவிர்க்க வேண்டும். இக்கட்டுரைத் தலைப்பை வேண்டுமானால் தமிழ்நாடு மக்களவை உறுப்பினர்கள், 2009 என மாற்றலாம். ஒவ்வொரு மக்களவைத் தேர்தல்களுக்கும் தனித்தனியே கட்டுரைகள் எழுதலாம்.--Kanags <sup>\உரையாடுக</sup> 22:58, 12 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## வேண்டுகோள்

வாருதல் வகை புரை ஊடுருவு மின்னோட்ட நுண்ணோக்கி எனும் பெயர் மிகவும் நீளமான ஒன்றாகவும் அதனை விவரிக்கும் விதமாகவும் உள்ளது. ஒரு பொருளுக்குப் பெயரிடுகையில் அதன் பொருள் விளங்குவதைக் காட்டிலும் அதனை சுருக்கமாக அழைக்கும் முறைமையே கையாளப்பட வேண்டும் என்பது திரு.மா.நன்னன் அவர்களின் கருத்து. அதை நான் ஒப்புகிறேன். ஆனால் விக்கியின் கொள்கை என்னவென்று அடியேன் அறிகிலம். எனவே உங்கள் அனைவரின் கருத்தும் தேவை. அதைக் கொண்டு இந்த சாதனத்திற்கு இப்பெயரே இருக்கட்டுமா அல்லது சுருக்கமாக வேறொரு பெயரிடலாமா என்பது குறித்து நாம் சிந்திக்க வேண்டும். இது குறித்து பொதுவான ஓர் அறிவிப்பை நிர்வாகி அவர்கள் அனைவருக்கும் வெளியிட வேண்டுகிறேன். அதாவது **'தமிழில் பெயரிடும்போது அப்பெயர் அதன் பயன்பாட்டை விளக்கும் வகையில் இருக்க வேண்டுமா அல்லது அதனை எளிதில் நினைவு வைத்துக் கொண்டு செயல்படுவது போல் இருக்க வேண்டுமா**'
--சூர்ய பிரகாசு.ச.அ. 10:54, 2 நவம்பர் 2010 (UTC)
::கட்டாயம் சுருக்கமாகத்தான் இருக்க வேண்டும். **வருடு ஊடுருவு நுண்ணோக்கி** என்பது போதும்.**வ. ஊ.நு** என்றும் சொல்லிப்பழக வேண்டும். ஒரு 5-10 முறை சொன்னால் பழகிவிடும். --செல்வா 03:11, 3 நவம்பர் 2010 (UTC)  
அக்கட்டுரையை எழுதியவன் அடியேன் தான். கட்டுரைத் தலைப்பை "வருடு ஊடுருவு நுண்ணோக்கி" எனும் தலைப்பிற்கு மாற்றிவிடட்டுமா ஐயா?  
--சூர்ய பிரகாசு.ச.அ. 13:38, 8 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## The Near Future of Free Knowledge in India: Interview With Jimmy Wales

- The Near Future of Free Knowledge in India: Interview With Jimmy Wales
# விக்கிப்பீடியா:ஆலமரத்தடி/தொகுப்பு43

## Indian sound recordings bring history to life

Indian sound recordings bring history to life--சோடாபாட்டில் 09:18, 4 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## தமிழ் வார்ப்புருக்களைப் பயன்படுத்தல்

திரைப்படம், நபர்கள், இடங்கள் என அனைத்துக்கும் ஆங்கில வார்ப்புருக்கள் அப்படியே இங்கு பயன்படுத்தப்பட்டு, தகவல்கள் மட்டும் மொழி பெயர்க்கப்படுகின்றன. இது தொடர்புது தமிழ் விக்கிப்பீடியாவிற்கு நல்ல தல்ல. எனவே இயன்றவரை தமிழ் வார்ப்புருக்களைப் பயன்படுத்த நாம் ஊக்குவிக்க வேண்டும். --Natkeeran 01:32, 5 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## Geysers and Hot Springs

ஆங்கில விக்கிப்பீடியாவில் Geysers, Hot Springs க்குத் தனித்தனியான கட்டுரைகள் உள்ளன. ஆனால் அவை இரண்டையும் வேறுபடித்திக் காட்டக் கூடிய தமிழ்ச் சொற்கள் எவை எனத் தெரியவில்லை. இவற்றிற்குப் பொருத்தமான தமிழ்ச் சொற்களைக் கண்டறிந்தால் நல்லது.--கலை 14:29, 7 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## பேர்கனில் விக்கியில் எழுதப் பயிற்சி

நேற்று சனிக்கிழமை (06.11.10 அன்று) பேர்கன் தமிழ்ப் பாடசாலையில், தமிழ்விக்கிப்பீடியாவில் எழுதுவதற்கான பயிற்சி ஒன்று வழங்கப்பட்டது. இந்தப் பயிற்சி வருகின்ற கிழமை நிகழவுள்ள விக்கி மராத்தனுக்கு ஒரு முன்னோட்டமாக அமைந்தது என நினைக்கிறேன். பல ஆசிரியர்கள், பெற்றோர்கள் கலந்து கொண்டு ஆர்வத்துடன் எழுதுவதற்குத் தேவையான விடயங்களைக் கேட்டு அறிந்து கொண்டனர். ஆனாலும், பல தொழில்நுட்பம் தொடர்பான தமிழ்ச் சொற்களைப் புரிந்து கொள்ள முடியாமல் இருப்பதாகவும், அவற்றை இலகுவாக எங்கிருந்து பெற்றுக் கொள்ளலாம் எனவும் கேட்டனர். இப்படியான தொழில்நுட்பச் சொற்களுக்கான தமிழ் மொழிபெயர்ப்பை எங்கே பெறலாம்? இந்த பயிற்சியை வழங்குவதற்குத் தேவையான சில தகவல்களை இணையத்தொடர்பு மூலம் எனக்கு அளித்த பயனர்:Mayooranathan, பயனர்:Sodabottle க்கும் எனது நன்றிகள்.--கலை 14:50, 7 நவம்பர் 2010 (UTC)  
:: நல்ல செய்தி கலை. உடனேயே பயனர் கணக்கு ஏற்படுத்துவது, எடுத்துக்காட்டு கட்டுரைகளை உருவாக்குவது உதவும். விக்கி கலைச்சொற்களுக்கான ஒரு பக்கம் உள்ளது. சோடா உங்களுக்கு சுட்டியைத் தரவார். படங்கள் இருந்தால் பகிரவும், நன்றி. --Natkeeran 15:01, 7 நவம்பர் 2010 (UTC)  
::: நன்றி நக்கீரன். உண்மையில் சனிக்கிழமையே பயிற்சி கொடுக்கும்போது, பயனர் கணக்குகளை ஏற்படுத்தி, எடுத்துக்காட்டு கட்டுரைகளை உருவாக்கத்தான் இருந்தேன். 30 பேரளவில் வந்திருந்தார்கள். ஆனால் வந்தவர்கள் கணினியை எடுத்து வராமையால், அப்படி செய்ய முடியாமல் போனது. ஆனால் எடுத்துக்காட்டு கட்டுரை, கோப்பை பதிவேற்றி, கட்டுரையுடன் இணைத்தல், சிறு திருத்தங்கள் என எடுத்துக் காட்டினேன். அடுத்த கிழமை அனேகமாக சிலர் புதிதாக பயனர் கணக்கைத் தொடங்கி எழுதுவார்கள் என நம்புகின்றேன். அன்று படங்கள் எடுக்காமல் விட்டு விட்டேன். வருகின்ற சனிக்கிழமை நிகழ்வில் படங்கள் எடுத்து பதிவேற்றுகின்றேன். --கலை 21:21, 8 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## வாழ்த்துக்கள்

இன்றைய விக்கியர் சந்திப்பு வெற்றிபெற வாழ்த்துக்கள். --மயூரநாதன் 05:29, 14 நவம்பர் 2010 (UTC)  
சந்திப்பு நல்ல முறையில் நடைபெற வாழ்த்துக்கள் , மன்னிக்கவும், ஊரில் இல்லாததால் கலந்துகொள்ள முடியவில்லை. -- அருண்  
விக்கியர் சந்திப்புக்களும், விக்கி மராத்தான் நிகழ்வும் வெற்றிகரமாக அமைய எனது வாழ்த்துக்களும்.--கலை 08:53, 14 நவம்பர் 2010 (UTC)  
மயூரநாதன், கலை, அருண், வாழ்த்துகளுக்கு நன்றி. 2007 ஆம் ஆண்டு நடந்த சென்னை விக்கி முகாமுக்கு அடுத்து 3 ஆண்டு இடைவெளிக்குப் பின் இப்போது தான் தமிழகத்தில் ஒரு பொதுவான விக்கிமீடியா சந்திப்பு நடந்துள்ளது. இந்தியா மீதான விக்கிமீடியாவின் பார்வையை அடுத்து இந்திய விக்கிமீடியர்கள் குழுமம் மும்முரமாக உள்ளது. இந்தியாவின் பல பகுதிகளிலும் விக்கிச் சந்திப்புகள் நடைபெறுகின்றன. தமிழ் விக்கித் திட்டங்கள் நாம் திறம்பட உழைப்பதும், அதை எடுத்துரைப்பதும், தமிழகத்தில் கள ஒருங்கிணைப்புகளைத் தொடர்ந்து மேற்கொள்வதும் நல்லது. சென்னையில் இருந்து ஆங்கில விக்கிப்பீடியர்கள் இருந்தாலும் தமிழ் விக்கிப்பீடியர் அளவு அவர்கள் ஒரு சமூகமாக இயங்குவதாகத் தெரியவில்லை. --இரவி 07:15, 16 நவம்பர் 2010 (UTC)
# விக்கிப்பீடியா:ஆலமரத்தடி/தொகுப்பு43

## Living in the age of language death

- Living in the age of language death--Natkeeran 04:15, 15 நவம்பர் 2010 (UTC)
:நன்றி, பயனான தகவல், பெலருசில் இருப்பதால் இதனை நேரடியாகப் பார்க்கக்கூடியவாறு உள்ளது. உருசிய மொழியின் ஆதிக்கத்தால் பெலருசிய மொழி இறந்துவிட்டது என்பது சரியான உண்மை. ஒரு இனத்தின் கல்வியாவது சொந்தமொழியில் இல்லாதவிடத்து அவர்களின் சொந்தமொழி இறக்கும் என்பதில் ஐயமில்லை.--சி. செந்தி 10:38, 15 நவம்பர் 2010 (UTC)
::பெலருஸ் கட்டுரையை மேம்படுத்தித் தாருங்கள் செந்தி.--Kanags <sup>\உரையாடுக</sup> 10:51, 15 நவம்பர் 2010 (UTC)
: விரைவில் சிறிது சிறிதாக மேம்படுத்தத் தொடங்குகிறேன்.--சி. செந்தி 20:16, 15 நவம்பர் 2010 (UTC)
# க. பூரணச்சந்திரன்
1. அமுதம் 1999 (A Memoire on the Contribution of Fr. Amudhan, Secretary of Tamil Literature Society, Tiruchi. It contains several critical articles on Tamil Literature)
1. உரசல்கள் 1985 (Essays on Comparative Literature in Tamil, published by the Tamil Department, Bishop Heber College)
1. நாற்றுகள் 1990 (A collection of Literary Articles in Tamil, published by the Tamil Department, Bishop Heber College)
# க. பூரணச்சந்திரன்

## சாகித்திய அகாதெமி (Sahitya Akademi) விருது

மனு ஜோசப் ஆங்கிலத்தில் எழுதிய Serious Men என்ற புகழ்பெற்ற புதினத்தை தமிழில் *பொறுப்புமிக்க மனிதர்கள்* என்ற பெயரில் தமிழில் மொழிபெயர்த்தார், இந்த மொழிபெயர்ப்புக்காக 2016ஆம் ஆண்டிற்கான சிறந்த தமிழ் மொழிபெயர்ப்பாளர் எனத் தேர்ந்தெடுக்கப்பட்டு இந்தியாவின் தலைசிறந்த இலக்கிய மேம்பாட்டு அமைப்பான சாகித்திய அகாதெமி<nowiki/>யின் விருது வழங்கப்பட்டது.
# க. பூரணச்சந்திரன்

## இலக்கிய மாமணி விருது

தமிழில் இலக்கியக் கோட்பாட்டு உருவாக்கம், தமிழியல் தொடர்பான ஆய்வுகள், பல்துறை சார்ந்த மொழியாக்கங்கள் ஆகிய துறைகளில் இவரது தொடர்ச்சியான அளப்பரிய பங்களிப்புகளுக்காக, 2022ஆம் ஆண்டு தமிழ்நாடு அரசு இவருக்கு இலக்கிய மாமணி விருது வழங்கி சிறப்பித்துள்ளது.
# க. பூரணச்சந்திரன்

## மற்ற விருதுகள்

- ஆனந்தவிகடன் சிறந்த மொழிபெயர்ப்பாளர் விருது (2011)
- கு.சின்னப்ப பாரதி அறக்கட்டளை சிறந்த மொழிபெயர்ப்பாளர் விருது (2015)
- ஆனந்தவிகடன் சிறந்த மொழிபெயர்ப்பாளர் விருது (2016)
- சிறந்த பேராசிரியர்-சாதனையாளர் விருது (2017, பிஷப் ஹீபர் கல்லூரி, திருச்சி)
- திறனாய்வுச் செம்மல் விருது (2018) (தி.சு.நடராசன் அறக்கட்டளை, மனோன்மணீயம் சுந்தரனார் பல்கலைக்கழகம்)
- இலக்கிய மாமணி விருது (2022)
# புள்ளிப் பொருத்துக் கண்ணாடியிடல்

**புள்ளிப் பொருத்துக் கண்ணாடியிடல்** என்பது கட்டிடங்களில் கண்ணாடிகளைக் குறித்த புள்ளிகளில் மட்டும் தாங்குமாறு அமைத்தல் ஆகும். இது கண்ணாடிகளை உலோகம், மரம், நெகிழி போன்றவற்றிலான சட்டங்களைப் பயன்படுத்தி அவற்றின் ஓரங்களைப் பற்றித் தாங்கும் வழமையான முறையில் இருந்து வேறுபட்டது. இம்முறையில் கண்ணாடித் தகட்டினூடாகத் துளையிட்டு அத்துளைகளில் பொருத்தப்படும் இதற்கென வடிவமைக்கப்பட்ட பொருத்திகளைப் பயன்படுத்தித் தாங்கும் அமைப்புக்களுடன் இணைப்பர்.
# புள்ளிப் பொருத்துக் கண்ணாடியிடல்

## வகைகள்

புள்ளிப் பொருத்துக் கண்ணாடியிடலைப் பொருத்தும் முறைகளின் அடிப்படையில் இரண்டு வகைகளாகப் பிரிக்கலாம்.  
1. . துருத்தும் பொருத்தித்தலை முறை
1. . உள்ளமிழ்ந்த பொருத்தித்தலை முறை  
இவற்றில் துருத்தும் பொருத்தித்தலை முறை என்பது கண்ணாடியில் இடப்படும் துளையூடாக கண்ணாடித் தகட்டை இரண்டு பக்கங்களிலுமிருந்து பிடித்துக்கொள்ளும்படி அமைக்கும் முறை ஆகும். இதில் பொருத்திகளின் தலைகள் வெளிப்புறக் கண்ணாடியின் மேற்பரப்பில் இருந்து வெளியே துருத்திக்கொண்டிருக்கும். இரண்டாவது முறையில் கண்ணாடியில் தடிப்பினுள் தலை அடங்கக்கூடியவாறு கூம்பு வடிவத் துளையிட்டுப் பொருத்துவது ஆகும். இரண்டாவது முறையில் வெளிப்புறத்தில் மட்டமான கண்ணாடிப் பரப்பைப் பெறக்கூடியதாக இருப்பதால் அங்காங்கே பொருத்திகளின் தலைப்பகுதி வெளியே துருத்திக்கொண்டிருக்கும் முதலாவது முறையைவிட இம்முறையையே பல வடிவமைப்பாளர்கள் விரும்புகின்றனர்.  
எனினும் முதலாவது முறையில் பொருத்தியில் கண்ணாடியின் தாங்கு பரப்பு அதிகம் இதனால் அமைப்பு அடிப்படையில் இது உறுதியானது. இரண்டாவது முறையில் துளை பொருத்தியின் தலையையும் உள்ளடக்கக்கூடியவகையில் பெரிதாக இருப்பதாலும் தாங்கு பரப்புக் குறைவாக இருப்பதாலும் அமைப்பியல் அடிப்படையில் இப்பொருத்து வலுக் குறைந்தது. இந்தக் குறைபாட்டைத் தீர்ப்பதற்காக திருத்தியமைக்கப்பட்ட பொருத்து முறைகளும் உருவாக்கப்பட்டுள்ளன. வெப்பக்காப்புத் தேவைகளுக்காக கட்டிடங்களில் இரட்டைக் கண்ணாடிகள் பயன்படுத்தப்படுவது வழக்கம். இவ்வாறான இடங்களில் இரட்டைக் கண்ணாடியின் உட்புறக் கண்ணாடித் தகட்டில் மட்டுமே துளையிட்டுப் பொருத்துக்களை இணைக்க முடியும். இதனால் வெளிப்புறக் கண்ணாடிப் பரப்பில் பொருத்துப் புள்ளிகள் தெரியாதவாறு அமைக்கலாம்.